Борис Младенов-Young
Вървиш, обхванат от любовни тръпки…

chitanka.info

Вървиш, обхванат от любовни тръпки

по звезден път на Седмото небе —

отъпкан път от милионни стъпки,

минавали по него с векове.

Усмихваш се блажено и омайно,

с любимото създание до теб;

зад облаче, опънал лъка тайно

стрелите си към вас изстрелва Феб.

И с вяра, че сте предопределени —

единствени щастливи същества,

се считате от Бог благословени

с най-висшето блаженство — любовта!

Подобно милиони преди нас

по този път съм минал тъй и аз.

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.